Rikunarita-ORG/Wikinium huggingface dataset:
# தேஜஸ்

தேஜஸ்|  |
| வகை | நாளிதழ் |
| வடிவம் | அகலத்தாள் |
| உரிமையாளர்(கள்) | இண்டர் மீடியா |
| தலைமை ஆசிரியர் | புரொபசர் பி.கோயா |
| நிறுவியது | 2006 ஜனவரி 26 |
| மொழி | மலையாளம் |
| தலைமையகம் | கோழிக்கோடு, கேரளம், இந்தியா |
| இணையத்தளம் | www.thejasnews.com |

**தேஜஸ்‌** என்னும் நாளேடு, கேரளத்தின் கோழிக்கோட்டில் இருந்து வெளியாகும் மலையாள நாளேடு. 2006 ஜனவரி 26 ஆம் நாள் முதல் கோழிக்கோடு நகரில் வெளியாகிறது. திருவனந்தபுரம், கொச்சி,கண்ணூர், கோட்டயம், சவுதி அரேபியா, கத்தார் ஆகிய இடங்களிலும் வெளியாகிறது..

## காலக்கோடு

| எண் | ஆண்டு | தேதி | செய்தி |  |
| --- | --- | --- | --- | --- |
| 1 | 1997 | ஜனவரி | தேஜஸ் மாதப் பத்திரிகையாகத் தொடங்கப்பட்டது |
| 2 | 2000 | ஜனவரி | மாதம் மும்முறையாக மாற்றப்பட்டது |
| 3 | 2006 | டிசம்பர் | எடிட்டராக முகுந்தன் சி. மேனோன் பொறுப்பேற்றார் |
| 4 | 2006 | ஜனவரி 26 | பி. கோயா பத்ராதிபராகினார். |
| 5 | 2006 | மார்ச்சு 31 | திருவனந்தபுரப் பதிப்பு தொடக்கம் |
| 6 | 2006 | ஜூலை 31 | எறணாகுளம் பதிப்பு தொடக்கம் |
| 7 | 2008 | மெய் 28 | கண்ணூர் பதிப்பு தொடக்கம் |
| 8 | 2009 | ஆகஸ்ற்ற் 1 | கோட்டயம் பதிப்பு தொடக்கம் |
| 9 | 2011 | மார்ச்ச் 10 | ரியாத், தமாம், ஜித்தா பதிப்பு தொடக்கம் |
| 10 | 2012 | மெய் 15 | என். பி செக்குட்டி முதன்மையாசிரியர் ஆனார் |
| 11 | 2012 | மெய் 17 | தோகா பதிப்பு |

## சான்றுகள்

## இணைப்புகள்

* தேஜஸ்நியூஸ்.கோம்
* தேஜஸ் இ-பேப்பர் பரணிடப்பட்டது 2013-05-28 at the வந்தவழி இயந்திரம்
# போக்னாபம்

போக்னாபம்
Poknapham| வகை | தினசரி நாளிதழ் |
| வடிவம் | அகன்ற தாள் |
| உரிமையாளர்(கள்) | குருமாயும் சாந்திகுமாரி தேவி |
| வெளியீட்டாளர் | குருமாயும் சாந்திகுமாரி தேவி |
| ஆசிரியர் | ஏ.ரொபிந்ரோ சர்மா |
| நிறுவியது | 1 பிப்ரவரி 1975 |
| மொழி | மைட்டி |
| தலைமையகம் | இம்பால் |
| இணையத்தளம் | www.poknapham.in |

**போக்னாபம்** (*Poknapham*) இந்தியாவின் மணிப்பூர் மாநிலம் இம்பாலில் இருந்து வெளியாகும் ஒரு செய்தித்தாளாகும். வங்காள மொழி எழுத்துகளில் வெளியிடப்படும் இச்செய்தித்தாள் அதிகமான மக்களால் படிக்கப்படுகிறது. போக்னாபம் என்றால் மைட்டி மொழியில் "பிறந்த இடம்" என்பது பொருளாகும். இம்பாலின் கெய்சம்பத் தியாம் இலெய்ராக்கு நகரைச் சேர்ந்த குருமயம் சாந்திகுமாரி தேவி என்பவருக்கு இச்செய்தித்தாள் சொந்தமானதாகும். இம்பால் நகரிலுள்ள பத்மா அச்சகத்தில் அச்சிட்டு இவரே வெளியீட்டாளராகச் செயல்படுகிறார். தற்போது உரோபிந்திரோ சர்மா இச்செய்தித்தாளின் ஆசிரியராக உள்ளார்.

போக்னாபம் செய்தித்தாள் 1975 ஆம் ஆண்டு தொடங்கப்பட்டது.

இணையதளத்தில் போக்னாபமின் நிகழ்நேர பதிப்பு 2008 ஆம் ஆண்டு சூன் மாதம் முதல் தொடங்கப்பட்டது. இணையதளத்தில் நிகழ்நேரத்தில் வெளியிடப்படும் முதல் மைட்டி மொழி செய்தித்தாள் இதுவாகும்.

## மேற்கோள்கள்

## புற இணைப்புகள்

* Poknapham Website
# வாங்லாயினி

வாங்லாயினி
Vanglaini| வடிவம் | அகலத்தாள் |
| உரிமையாளர்(கள்) | கே. சப்தாங்கா |
| நிறுவியது | 1978 |
| மொழி | மிசோ மொழி |
| தலைமையகம் | அய்சால், இந்தியா |
| விற்பனை | 45,000 |
| இணையத்தளம் | Main page |

வாங்லாயினி என்னும் நாளேடு மிசோ மொழியில் வெளியாகிறது. இது இந்திய மாநிலமான மிசோரத்தில் அச்சடிக்கப்படுகிறது. இது இந்திய நாளேடுகள் பதிவாணையத்தில் பதிந்துள்ளது. இது மிசோரத்தில் அதிக பிரதிகள் விற்கும் முதன்மையான நாளேடு ஆகும்.

## மிசோ விருது

இந்த நாளேடு மிசோ இனத்து சாதனையாளர்களுக்கு விருது வழங்கி சிறப்பிக்கிறது. மூன்று ஆண்டுகளுக்கு ஒரு முறை வழங்கப்படும் இந்த விருது, 100,000 ரூபாய் மதிப்பு உடையது.

## சான்றுகள்
# கண்ணகி (செய்தித்தாள்)

கண்ணகி (*Kannagi (newspaper)*) என்பது தென்னிந்தியாவில் தமிழ்நாட்டில் வெளியிடப்பட்ட ஒரு தமிழ் மொழி செய்தித்தாள் ஆகும். இதன் முதல் பிரதி முன்னாள் இந்தியத் தேசிய இராணுவ அதிகாரி எஸ். சக்தி மோகனின் முயற்சியால் 29 மே 1952 அன்று வெளியிடப்பட்டது. இது 1948-ல் தொடங்கப்பட்ட *நேதாஜி* வெளியீட்டிற்குப் பிறகு வந்தது. விரைவில் இது தமிழ்நாட்டில் அகில இந்திய பார்வர்டு பிளாக்கின் பிராந்திய அமைப்பாக மாறியது.

*கண்ணகி* தன்னை ஒரு 'புரட்சிகர தேசியவாத இரு வார இதழ்' என்று அடையாளப்படுத்திக் கொண்டது. மேலும் இதன் குறிக்கோள் 'அனைத்து அதிகாரமும் மக்களுக்கே' என்பதாகும். 1957 வாக்கில் *கண்ணகியின்* விற்பனை சுமார் 10 000 பிரதிகளாக இருந்தது.

1977ல் *கண்ணகியின்* வெளியீடு நிறுத்தப்பட்டது.

## மேற்கோள்கள்
# சுதேசமித்திரன்

சுதேசமித்திரன்
Swadesamitran|  |
| வகை | தினசரி நாளிதழ் |
| வடிவம் | காகிதம் |
| உரிமையாளர்(கள்) | சுதேசமித்திரன் குழு |
| வெளியீட்டாளர் | சுதேசமித்திரன் குழு |
| நிறுவியது | 1891 |
| அரசியல் சார்பு | இல்லை |
| மொழி | தமிழ் |
| தலைமையகம் | மெட்ராஸ், இந்தியா |

**சுதேசமித்திரன்** (*Swadesamitran*) தென்னிந்திய மொழிகளில் வெளியான முதல் நாளிதழ் ஆகும். 1891-ஆம் ஆண்டு இதழாளர் ஜி. சுப்பிரமணிய அய்யரால் தொடங்கப்பட்டது. மதராசு மாகாணம் என அழைக்கப்பட்ட அக்காலத்தில் அங்கு அதிக விற்பனையைக் கொண்ட தமிழ் நாளிதழாகத் திகழ்ந்தது. தவிர கீழ் மற்றும் மேல் பர்மா (மியான்மர்), இலங்கை, பினாங்கு, சிங்கப்பூர், மலாய் மாநில கூட்டாட்சி, சுமாத்திரா, போர்னியோ, கொச்சின் இராச்சியம், சீனா மற்றும் தென் மற்றும் கிழக்கு ஆப்பிரிக்கா என விற்பனை விரிந்திருந்தது.

மகாகவி பாரதியார் தனது 22-ஆம் வயதில் 1904-ஆம் ஆண்டில் உதவி ஆசிரியராகப் பணிபுரிந்துள்ளார். ஆனால் அரசுடன் இணங்கியிருக்க விரும்பிய சுப்பிரமணிய அய்யருடன் எழுந்த வேறுபாட்டால் 1906-இல் விலகினார். பாரதி விலகிய பின்னர்ப் பஞ்சாபில் நிகழ்ந்த சம்பவங்களை அடுத்து அய்யர் அரசின் அநீதிகளை எதிர்த்த கட்டுரைகளை வெளியிட்டார். இதனால் நாட்டுப்பிரிவினை சட்டத்தின் கீழ் சிறையில் அடைக்கப்பட்டார். 1915-இல் த இந்து அதிபர் கஸ்தூரிரங்கனின் உறவினர் இரங்கசாமி அய்யங்காரிடம் மேலாண்மையை ஒப்படைத்தார். அவரின் தலைமையில் நாளிதழ் புதுப்பொலிவு பெற்றது. சி. ஆர். சீனிவாசனை வணிக மேலாளராகவும் பாரதியாரை 1920-இல் மீண்டும் கொணர்ந்து ஆசிரியராகவும் அரசியல் தளத்தில் ஒரு சிறப்பு இலக்கிய நாளிதழாக மாற்றினார்.

1962-இல் சீனிவாசனின் மறைவிற்குப் பிறகு இந்த நாளிதழும் புது தலைமுறை நாளிதழ்களான தினத்தந்தி போன்றவற்றுடன் போட்டியிட முடியாது 1970களில் மூடப்பட்டது.

இருபதாம் நூற்றாண்டின் தமிழ் இலக்கிய வளர்ச்சியில் சுதேசமித்திரனின் பங்கு சிறப்பானது. அனுபவமிக்க க. நா. சுப்பிரமணியம், மு.வரதராசனார் மற்றும் எஸ். டி. எஸ். யோகி என்று பலரின் ஆக்கங்களை ஏந்தி வந்திருக்கிறது. கதை, கட்டுரை, கவிதைகளை வெளியிடுவதற்காக வார இதழ் ஒன்றை 1929-இல் ஆரம்பித்தது. இன்று வரை மிகச் சிறந்த நாவலாக அனைவராலும் அங்கீகரிக்கப்பட்ட தி. ஜானகிராமன் எழுதிய *மோகமுள்* சுதேசமித்திரன் வார இதழில் தான் தொடராக வெளிவந்தது. மு. கருணாநிதி எழுதிய *பரப்பிரம்மம்*, க.நா.சு. எழுதிய *படித்திருக்கிறீர்களா* போன்ற மிகச் சிறந்த கட்டுரைத் தொடர்கள் இந்த இதழில் தான் வெளிவந்தன. சுப்பிரமணிய பாரதியார், அறிஞர் வ.ரா, சுத்தானந்த பாரதியார், முனைவர் மு.வ. ஆகியோரின் கட்டுரைகள் குறிப்பிடத்தக்கவை.

## மேற்கோள்கள்

## வெளியிணைப்புகள்

* சுதேசமித்திரன் இதழ் தொகுப்பு - வல்லிகண்ணன் - புத்தக பார்வை
* போத்திரெட்டி *பாரதியார் சுதேசமித்திரன் கட்டுரைகள் மீளாய்வு*, New Century Book House (Chennai) 2006 பன்னாட்டுத் தரப்புத்தக எண் 8123410697
* பாரதி விலகியது ஏன் ?
# தீக்கதிர்

தீக்கதிர்|  |
| வகை | நாளிதழ் |
| உரிமையாளர்(கள்) | உழைக்கும் மக்கள் நல அறக்கட்டளை , தமிழ்நாடு |
| தலைமை ஆசிரியர் | சி. இராமலிங்கம் |
| நிறுவியது | 29 ஜூன் 1963 |
| அரசியல் சார்பு |  இடதுசாரி | முற்போக்கு |
| மொழி | தமிழ் |
| தலைமையகம் | சென்னை, தமிழ்நாடு |
| இணையத்தளம் | இபேப்பர் தீக்கதிர் |

**தீக்கதிர்** என்பது உழைக்கும் மக்கள் நல அறக்கட்டளையினால் வெளியிடப்படும் தமிழ் நாளிதழ். இது மதுரை, சென்னை, கோயம்புத்தூர், திருச்சி ஆகிய நகரங்களில் இருந்து வெளியிடப்படுகிறது.

 தற்பொழுது தீக்கதிர் திருநெல்வேலி பதிப்பாகவும் வெளிவந்து கொண்டிருக்கிறது.

## வரலாறு

1962-63 ஆம் ஆண்டுகளில் இந்திய கம்யூனிஸ்ட் கட்சியில் தத்துவார்த்தப் போராட்டம் கூர்மையடைந்திருந்த நிலையில், 1962ஆம் ஆண்டில் இடம்பெற்ற இந்திய - சீன எல்லை மோதலைத் தொடர்ந்து கட்சியின் ஆயிரத்துக்கும் மேற்பட்ட தலைவர்களும் ஊழியர்களும் சிறையில் அடைக்கப்பட்டிருந்த நேரத்தில் தீக்கதிர் ஏடு தோன்றியது.தீக்கதிர் ஏட்டைத் தொடங்குவதில் முக்கியப் பங்காற்றியவர் எல்.அப்பு என்ற அற்புதசாமி ஆவார். 101 உறுப்பினர்கள் கொண்ட ஒன்றுபட்ட இந்திய கம்யூனிஸ்ட் கட்சியின் தமிழ் மாநிலப் பேரவை உறுப்பினர்களுள் ஒருவரான அவர், கோவை மாவட்டத்தில் பிரபல தொழிற்சங்கத் தலைவர்களுள் ஒருவருமாவார்.அப்பு கோவை மாவட்டத் தொழிலாளிகளிடம் வசூல் செய்த பணத்தைக் கொண்டு தீக்கதிர் வார ஏட்டின் முதல் இதழ் 1963 ஆம் ஆண்டு சூன் மாதம் 29 ஆம் தேதி அவரை ஆசிரியராகக் கொண்டு வெளியானது, கோவைத் தொழிலாளி வர்க்கம் கொடுத்த செந்தீக்கதிரை உயர்த்திப் பிடித்திடுவோம் என்ற வாசகங்களை தீக்கதிர் இதழில் வெளிவந்தது.தீக்கதிர் உருவாக்கத்திற்கு பெரிதும் பாடுபட்டவர்களில் மற்றொருவர் எம்.என்.ராமுண்ணி. இவர் மின்சார தொழிலாளர் சங்கத்தின் ஊழியர்களில் ஒருவராக இருந்தார். கட்சி உறுப்பினரும் ஆவார்.தீக்கதிரின் முதல் அலுவலகம் சென்னை கோடம்பாக்கம் பகுதியில் உள்ள ஆண்டவர் நகர் என்ற இடத்தில் கட்டிடம் ஒன்றின் முதல் மாடியில் உள்ள ஒரு அறையில் அமைக்கப்பட்டது. தீக்கதிரை அச்சிட்டுத்தர பல அச்சகத்தார் தயங்கினர். இறுதியில் தியாகராயநகர் ரங்க நாதன் தெருவில் டிரெடில் மிஷின் ஒன்றை வைத்து மொழியரசி அச்சகம் என்ற பெயரில் சிறிய அச்சகம் ஒன்றை நடத்தி வந்த புலவர் வே. புகழேந்தி அதை அச்சிட்டார்.

### திருச்சி பதிப்பு

பொன்மலை சங்கத் திடலில் நடைபெற்ற துப்பாக்கிச் சூட்டில் வீரமரணம் அடைந்த 5 தியாகிகளின் நினைவு நாளான செப்-5 , 2010 இல் தீக்கதிர் திருச்சி பதிப்பு துவங்கப்பட்டது .

## பொன்விழா

1963 ஆம் ஆண்டு ஜூன் 29 ஆம் தேதி தொடங்கப்பட்ட இந்த நாளிதழின் 50ஆம் ஆண்டு பொன்விழாவின் தொடக்க நாள் நிகழ்வுகள் சென்னையில் உள்ள அப் பத்திரிகை அலுவலகத்தில் நடைபெற்றது. பொன்விழா ஆண்டின் இறுதி நிகழ்ச்சி மதுரையில் 2013 சூன் 29 அன்று நடைபெற்றது.

## மேற்கோள்கள்
# ஆந்திர ஜோதி

**ஆந்திர ஜோதி** என்பது ஓர் தெலுங்கு மொழி நாளேடு. இது அனந்தபூர், திருப்பதி, கடப்பா, கர்னூல், வாரங்கல், நல்கொண்டா, மகபூப்நகர், ஐதராபாத், கரிம்நகர், கம்மம், நிசாமாபாத், விஜயவாடா, குண்டூர், நெல்லூர், ஒங்கோல், விஜயநகரம், காகிநாடா, ஸ்ரீகாகுளம், விசாகப்பட்டினம், பெங்களூர், சென்னை, விசாக் மாவட்டம், துனுகு, அடிலாபாத் என 21 இடங்களில் வெவ்வேறு பதிப்பாக வெளியாகிறது. நாளொன்றுக்கு 8,25,947 நாளேடுகள் விற்பனையாகின்றன.

## சான்றுகள்

## இணைப்புகள்

* தளம் (தெலுங்கில்)
# மன தெலுங்கானா

மன தெலுங்கானா
Mana Telangana| வகை |  நாளிதழ் |
| வடிவம் | தாள் |
| நிறுவுனர்(கள்) | அஞ்சையா பாலிசெட்டி, கே.ஸ்ரீனிவாஸ் ரெட்டி |
| நிறுவியது | 2015 ஆம் ஆண்டு |
| மொழி | தெலுங்கு மொழி |
| தலைமையகம் | ஐதராபாத்து,தெலுங்கானா |
| இணையத்தளம் |  |

**மன தெலுங்கானா** (*Mana Telangana*) என்பது தெலுங்கு மொழியில் செய்திகளை வெளியாகும் நாளேடு. இது தெலங்காணா மாநிலங்களைப் பற்றிய செய்திகளைப் பதிப்பிக்கிறது. இந்த செய்தித்தாள், 2015 ஆண்டு ஜனவரி 25 அன்று தெலுங்கானா மாநிலத்தின் முதல்வரும், தெலுங்கானா இராட்டிர சமிதி என்ற கட்சியின் நிறுவனருமான சந்திரசேகர் ராவ்வால் ஐதராபாத்தில்யில் தொடங்கப்பட்டது.தற்போது தெலங்காணாவில் மகபூப்நகர், ஐதராபாத், கரிம்நகர், கம்மம், நிசாமாபாத் , வாரங்கல், நல்கொண்டா , போன்ற நகரங்களில் இருந்து ஏழு பதிப்புகளாக வெளியாகின்றது.மணா தெலுங்கானா உரிமையாளர்கள் அஞ்சையா பாலிசெட்டி மற்றும் கே.ஸ்ரீனிவாஸ் ரெட்டி ஆவார்.

## மேற்கோள்கள்
# ஒக்ஸ்போர்ட் பல்கலைக்கழகப் பதிப்பகம்

ஒக்ஸ்போர்ட் பல்கலைக்கழகப் பதிப்பகம்| OUP logo.svg |
| மூல நிறுவனம் | ஒக்ஸ்போர்ட் பல்கலைக்கழகம் |
| துவங்கப்பட்டது | 1586 (1586) |
| நாடு | ஐக்கிய இராச்சியம் |
| தலைமையகம் | ஆக்ஸ்போர்ட், இங்கிலாந்து, யூகே |
| முக்கிய நபர்கள் | Nigel Portwood, CEO |
| வெளியிடும் வகைகள் | புத்தகம், ஆய்விதழ்கள், sheet music |
| Imprints | Clarendon Press |
| ஊழியர்களின் எண்ணிக்கை | 6,000 |

**ஒக்ஸ்போர்ட் பல்கலைக்கழகப் பதிப்பகம்** அல்லது **ஆக்ஸ்போட் பல்கலைக்கழகப் பதிப்பகம்** (*Oxford University Press*) ஒக்ஸ்போர்ட் பல்கலைக்கழகத்தின் வெளியீட்டுப் பிரிவு ஆகும். உலகின் மிகப் பெரிய பல்கலைக்கழகப் பதிப்பகம் இதுவாகும். இந்தியா, பாகிஸ்தான், கனடா, அவுஸ்திரேலியா, நியூசிலாந்து, மலேசியா, சிங்கப்பூர், நைஜீரியா போன்ற பல நாடுகளில் கிளைகளைக் கொண்டுள்ளது.

## மேற்கோள்கள்
# இந்திய-ஆசிய செய்திச் சேவை

**இந்தோ-ஆசியன் செய்திச் சேவை(Indo-Asian News Service)* சுருக்கமாக ஐ.ஏ.என்.எசு. என்று அழைக்கப்படுவது ஒரு தனியார் இந்திய செய்தி நிறுவனம் ஆகும்.

இந்தியாவின் வெளிநாட்டு செய்தி சேவையாக இந்திய அமெரிக்கரான கோபால் ராசு என்கிற வெளியீட்டாளர் இந்நிறுவனத்தை நிறுவினார். பின்னர் இது இந்தோ-ஆசியன் செய்திச் சேவை எனப் பெயர் மாற்றம் செய்யப்பட்டது. இச்செய்தி நிறுவனம் தனது முக்கிய அலுவலகங்களை இந்தியாவின் நொய்டாவில் அமைத்துள்ளது.

இந்தியாவைப் பற்றிய செய்திகள், கருத்துகள் மற்றும் நாட்டைப் பற்றி பரவலான பல்வேறு வகையான தலைப்புகளில் பகுப்பாய்வு செய்திகளை அறிக்கையாக வெளியிடுகிறது. மேலும், துணைக்கண்டத்தின் செய்தி அம்சங்கள் மற்றும் கருத்துகள் இணையம் வழியாக நிறுவனத்தின் சந்தாதாரர்களிடம் சேர்க்கிறது.

## சேவைகள்

தொடக்கத்தில் ஆங்கிலம் மற்றும் இந்தி மொழிகள் வழியான வானொலி மற்றும் தொலைக்காட்சி போன்ற கம்பிவழி செய்தி சேவைக்காக ஐ.ஏ.என்.எசு. நிறுவனம் அறியப்பட்டது. இதைத் தவிர செய்தித்தாள் மற்றும் பத்திரிகை வெளியீட்டு சேவைகள் மூலமும் ஊடகத்துறையில் இயங்கி வந்தது. கைபேசி செய்தி சேவையையும் இந்நிறுவனம் வழங்கி வருகிறது .

## மேற்கோள்கள்
# பிளிப்கார்ட்

பிளிப்கார்ட்| வகை | தனியார் நிறுவனம் |
| நிறுவுகை | 2007 |
| தலைமையகம் | பெங்களூர், இந்தியா |
| முதன்மை நபர்கள் | சச்சின் பன்சால் (சீ. இ. ஓ), பின்னி பன்சால் (சீ. ஓ. ஓ) |
| தொழில்துறை | இணைய வணிகம் |
| வருமானம் |  ₹60.8 பில்லியன் (ஐஅ$710 மில்லியன்) (FY 2013-14) |
| பணியாளர் | 30,000 (2016) |
| இணையத்தளம் | www.flipkart.com |

**பிளிப்கார்ட்** (Flipkart) பெங்களூரைத் தலைமையிடமாகக் கொண்டு இயங்கும் ஒரு இணையவழியாக பொருட்கள் விற்பனை செய்யும் ஒரு வலைத்தளமாகும். இந்தியாவின் இணையவழி பொருட்கள் விற்பனை நிறுவனங்களில் இதுவே மிகப்பெரியதாகும்.

## வரலாறு

பிளிப்கார்ட் அக்டோபர் 2007 இல் சச்சின் பன்சால், பின்னி பன்சால் என்னும் இரு இளம் தொழில்முனைவோரால் தொடங்கப்பட்டது. நிறுவனர்கள் இருவரும் இந்திய தொழில்நுட்பக் கழகம் தில்லியில் படித்து பின்னர் அமேசான் நிறுவனத்தில் பணி புரிந்தவர்கள். துவக்கத்தில் செவி வழிச் செய்தி மற்றும் டிவிட்டர், ஃபேஸ்புக் இணையதளங்களின் மூலமாகவே தங்கள் கடையினைப் பிரபலப்படுத்தினர். பிளிப்கார்ட் மார்ச் 2008 ஆம் அண்டு முதல் லாபத்தில் இயங்கத் துவங்கியது. துவங்கிய நாள் முதல் ஒவ்வொரு காலாண்டும் நூறு சதவிகித வளர்ச்சி கண்டிருப்பதாக நிறுவனத்தின் நிர்வாகம் கூறியுள்ளது. ஆரம்பத்தில் புத்தகங்களை மட்டுமே விற்று வந்த பிளிப்கார்ட், 2010 முதல் குறுவட்டு, டிவிடி, நகர்பேசி, மற்ற மின்னணு சாதனைகளையும் விற்பனை செய்யத் தொடங்கியுள்ளது. 2009-10 இற்கான நிதியாண்டில் இந்த நிறுவனத்தின் மொத்த விற்பனை ரூ. 20 கோடியாக இருந்தது. பிளிப்கார்ட்டின் நிறுவனர்கள் முதலில் சொந்தப் பணத்தைத் தான் முதலீடாகப் பயன்படுத்தினர். பின்னர் ஆக்சல் இந்தியா, டைகர் குளோபல் மேனேஜ்மன்ட் போன்ற பன்னாட்டு முதலீட்டு நிறுவனங்கள் இந்த நிறுவனத்தில் முதலீடு செய்தன. 2016 இல் பிளிப்கார்டில் 30,000 பேர் வேலை செய்கின்றனர்.

## மேற்கோள்கள்

## வெளி இணைப்புகள்

* அதிகாரபூர்வ இணைய தளம்
# பேவாட்சு (திரைப்படம்)

| *பேவாட்சு (திரைப்படம்)* |
| --- |
|  |
| இயக்கம் | செத் கோர்டன் |
| தயாரிப்பு | * இவான் ரியட்மேன்
* ஈலை இராத்
* மைக்கேல் பெர்க்
* டக்ளசு சுவார்ட்சு
* கிரகொரி பொனன்
* பியூ பிலின்
 |
| திரைக்கதை | * மார்க் சுவிஃப்டு மற்றும் டேமியன் சேனன்
 |
| இசை | கிறிஸ்தோபர் லென்னர்ட்சு |
| நடிப்பு | * டுவெயின் ஜான்சன்
* சாக் எப்ரான்
* அலெக்சாண்டிரா டட்டாரியோ
* பிரியங்கா சோப்ரா
* டேவிடு ஹாசில்ஹாஃப்
 |
| ஒளிப்பதிவு | எரிக் சுடீல்பெர்க் |
| படத்தொகுப்பு | பீட்டர் எல்லியட்டு |
| விநியோகம் | பாரமவுண்ட் பிக்சர்ஸ் |
| வெளியீடு | மே 13, 2017 (2017-05-13) (மயாமி) மே 25, 2017 (ஐக்கிய அமெரிக்கா) |
| ஓட்டம் | 116 நிமிடங்கள் |
| நாடு | ஐக்கிய அமெரிக்கா |
| மொழி | ஆங்கிலம் |
| ஆக்கச்செலவு | $65–69 மில்லியன் |
| மொத்த வருவாய் | $177.9 மில்லியன் |

பேவாட்சு (ஆங்கிலம்:Baywatch) 2017 ஆம் ஆண்டில் வெளிவந்த ஒரு ஐக்கிய அமெரிக்க அதிரடி புனைகதை திரைப்படமாகும். மார்க் சுவிஃப்டு மற்றும் டேமியன் சேனன் ஆல் எழுதப்பட்டு, செத் கார்டனால் இயக்கப்பட்டது. டுவெயின் ஜான்சன், சாக் எப்ரான்,சான் பாஸ், அலெக்சாண்டிரா டட்டாரியோ, கெல்லி ரோர்பாக் மற்றும் பிரியங்கா சோப்ரா ஆகியோர் நடித்துள்ளனர்.

## மேற்கோள்கள்

## வெளியிணைப்புகள்

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *பேவாட்சு (திரைப்படம்)*
# அப்பாச்சி ஹடூப்

அபாச்சி ஹடூப்|  |
| உருவாக்குனர் | அபாச்சி மென்பொருள் பவுண்டேஷன் |
| அண்மை வெளியீடு | 2.2 / அக்டோபர் 15 2013 (2013-10-15) |
| Preview வெளியீடு | 2.1.0-beta / ஆகத்து 25 2013 (2013-08-25) |
| மொழி | ஜாவா நிரலாக்க மொழி |
| இயக்கு முறைமை | Cross-platform |
| உருவாக்க நிலை | செயலில் |
| மென்பொருள் வகைமை | Distributed File System |
| உரிமம் | அப்பாச்சி அனுமதி 2.0 |
| இணையத்தளம் | hadoop.apache.org |

அப்பாச்சி ஹடூப் ஒரு திறந்த மூல மென்பொருள் கட்டமைப்பாகும். இது மிகப் பெரிய அளவிலான தரவுகளை ப்ரோசெஸ் செய்ய உதவுகிறது. இதனை செய்வதற்கு அன்றாடம் பயன்படுத்தும் கணிப்பொறிகள் மூலம் கிளஸ்டர் உருவாக்கி அதன் மூலம் பெரிய அளவிலான தரவுகளை ப்ரோசெஸ் செய்ய உதவும் ஒரு கட்டமைப்பு இது. இது மேப்/குறை என்ற நிரலாக்க கருத்தியலை அடிப்படையாகக் கொண்டுள்ளது.

அப்பாச்சி ஹடூப் அப்பாச்சி மென்பொருள் அறக்கட்டளையின் ஒரு பதிவு பெற்ற வணிக முத்திரை ஆகும்.

## வரலாறு

அப்பாச்சி ஹடூப் டக் கட்டிங் மற்றும் மைக் காபெறேல்லா 2005ல் உருவாக்கப்பட்டது. இது முதலில் Nutch தேடல் பொறி திட்டத்தின் ஆதரவிற்காக உருவாக்கப்பட்டது. இந்தப் பெயர் டக் கட்டிங் அவரது குழந்தை விளையாடிக்கொண்டிருந்த யானை பொம்மையின் பெயரில் அமைக்கப்பட்டது.

## வளர்ச்சி

* நுட்ச் 2002 ல் தொடங்கியது, ஒரு வேலைசெய்யும் தவழுமி(Crawler) மற்றும் தேடல் அமைப்பு உருவாக்கப்பட்டு விரைவில் வெளியிடப்பட்டது. ஆனால் இதன் கட்டமைப்பு பில்லியன் கணக்காண வலை பக்கங்களை எதிர்கொள்ள முடியாது என்பதை உணர்ந்திருந்தனர்.
* 2003ல் கூகிள் கோப்பு முறைமை பற்றிய ஆராய்ச்சி கட்டுரை வெளிவந்தது. அது மேலும் கூகிள் நிறுவனத்தில் பயன்பாட்டில் இருந்து வந்தது.
* 2004ல் நுட்ச் திட்டமானது திறமூலம் ஆக்கப்பட்டு நுட்ச் பரம்பிய கோப்பு முறைமை உருவாக்கப்பட்டது.
* டிசம்பர் 2004ல் மேப்/குறையை பற்றிய ஆராய்ச்சி கட்டுரையும் வெளிவந்தது.
* 2005ல் நுட்ச் குழுவினர் நுட்ச் திட்டத்தில் மேப்/குறையை செயற்படுத்த தொடங்கினர்.
* பிப்ரவரி 2006ல் நுட்ச் திட்டத்தில் இருந்து வெளியேறி ஹடூப் என்ற தனி துணைத் திட்டத்தை தொடங்கினர். அதே சமயத்தில் டக் கட்டிங்கும் யாஹூ நிறுவனத்தில் சேர்ந்தார்.
* பிப்ரவரி 2008ல் யாஹூ நிறுவனமானது தந்து 10000 நோடுகளை கொண்ட ஹடூப் கொத்தணி (Cluster) பற்றி உலகுக்கு அறிவித்தது.
* ஜனவரி 2008 ல், ஹடூப்பை அப்பாச்சி அதன் சொந்த உயர்மட்ட திட்டமாக மாற்றியது. அதன் வெற்றி மற்றும் அதன் பல்வேறு, செயலிலும், சமூகத்திலும் உறுதி செய்யப்பட்டது.

## வர்த்தக ரீதியான சில ஹடூப் வெளியீடுகள்

* க்லோவுட்ஈரா(cloudera)
* ஹோர்டன்வொர்க்ஸ் தரவு தளம்(Hortonworks) பரணிடப்பட்டது 2019-08-10 at the வந்தவழி இயந்திரம்

## முக்கிய பயனாளிகள்

* யாஹூ
* முகநூல்

## மேற்கோள்கள்
# சௌமியா ராசேந்திரன்

| சௌமியா ராசேந்திரன் |
| --- |
| பிறப்பு | 1985/1986 (அகவை 39–40) |
| மொழி | ஆங்கிலம் |
| கல்வி | சசெக்ஸ் பல்கலைக்கழகம், ஐக்கிய இராச்சியம் |
| வகை | இளம் வயதினருக்கான புனைகதை, வரைகதை புத்தகங்கள், குழந்தைகளுக்கான உத்வேகம் தரும் புத்தகங்க |
| குறிப்பிடத்தக்க படைப்புகள் | *மயில் வில் னாட் பி குயிட்* |

**சௌமியா ராசேந்திரன்** ( *Sowmya Rajendran* ) ஓர் இந்திய எழுத்தாளர் ஆவார். சாகித்திய அகாதமி 2015 பால் சாகித்ய புரஸ்கார் போன்ற விருதுகளைப் பெற்ற இவர், 20க்கும் மேற்பட்ட புத்தகங்களை எழுதியுள்ளார். இளம் வயதினருக்கான புனைகதை, வரைகதை புத்தகங்கள் மற்றும் குழந்தைகளுக்கான உத்வேகம் தரும் புத்தகங்களை எழுதியுள்ளார்.

## தொழில் வாழ்க்கை

சௌமியாவின் எழுத்துகள், மற்ற மாறுபட்ட பிரச்சினைகளுடன், அழகைப் பற்றிய ஒரே மாதிரியான கருத்துக்களாக உள்ளன. இவரது *தி பிளசன்ட் ராக்சசா* என்ற புத்தகம் இனிமையானவனும் மற்றும் அழகானவனுமான கரிமுகன் என்ற அரக்கனின் கதையை விவரிக்கிறது. *பாய் ஹூ ஆஸ்க்டு வொய்* என்ற புத்தகம் அம்பேத்கரின் இளமைப்பருவத்தையும், *விங்ஸ் டு ஃப்ளை* என்ற புத்தகம் இணை ஒலிம்பிக் விளையாட்டு வீராங்கனையான மாலதி ஹோலாவைப் பற்றி சித்தரிக்கின்றன. 2015 அனைத்துலக பெண்கள் நாளன்று வெளியிடப்பட்ட *தி பாடம்*, ஒரு வலைப்பதிவாகத் தொடங்கியது. மேலும், பாலின அடிப்படையிலான வன்முறை, பாலின சமத்துவமின்மை மற்றும் திருமண அமைப்பு பற்றி கிண்டலாக விவாதிக்கிறது *தி வெயிட் லிப்டிங் பிரின்சஸ்* (2019) பளுதூக்குதலில் ஆர்வமுள்ள ஒரு இளவரசியை சித்தரிக்கிறது. *சடன்லி கௌ* திடீரென்று தோன்றும் ஒரு பசுவைப் பற்றிய வேடிக்கையான கதை

*மயில் வில் நாட் பி குயட்* என்ற கதையில் 12 வயது சிறுவன் மயில் கணேசன் ஒரே மாதிரியான பாலின சிக்கல்களை ஆராய்ந்து நாட்குறிப்பு வடிவத்தில் நிவேதிதா சுப்பிரமணியம் என்பவருடன் இணைந்து எழுதியிருந்தார். புத்தகம் 2011 இல் வெளியிடப்பட்டு 2015 ஆம் ஆண்டு சாகித்திய அகாதமி வழங்கிய பால சாகித்ய புரஸ்கார் விருதை வென்றது. இந்த புத்தகம் *மோஸ்ட்லி மேட்லி மயில்* (2013) மற்றும் *திஸ் இஸ் மீ, மயில்* (2019) எனஇரண்டு தொடர்ச்சிகளாக வெளியாகின. தொடரின் கதாநாயகனான மயில் சென்னையில் வசித்து வருகிறார். அவர் பாலின பாகுபாடு, குடும்ப வன்முறை, அடையாள அரசியல், பாலியல் துன்புறுத்தல் மற்றும் சாதி மோதல் உள்ளிட்ட தன்னைச் சுற்றி நடக்கும் நிகழ்வுகள் குறித்து கருத்து தெரிவிக்கிறார்.

*கேர்ள்ஸ் டு தி ரெஸ்க்யூ* என்பது வழக்கமான விசித்திரக் கதைகளின் மாற்று வடிவமாகும். *தி அண்டர்வாட்டர் பிரண்ட்ஸ்* என்ற புத்தகம் பின்னர் தொடர்ச்சியான படப் புத்தகங்களாக வெளியிடப்பட்டது. இவர் பாலின ஆய்வுகளில் முதுகலைப் பட்டம் பெற்றுக்கொண்டிருந்தபோது இது எழுதப்பட்டது.

## சொந்த வாழ்க்கை

சௌமியா ராசேந்திரன் புனே மாவட்டம், பசான் என்ற இடத்தைச் சேர்ந்தவர். இவர், ஐக்கிய இராச்சியத்தின் சசெக்ஸ் பல்கலைக்கழகத்தில் பாலின ஆய்வுகளில் முதுகலைப் பட்டம் பெற்றுள்ளார். இவருக்கு 2011 இல் பிறந்த அதிரா என்ற மகள் உள்ளார். சிறுவயதில் எனிட் பிளைட்டன், ஆல்பிரட் ஹிட்ச்காக், பிரேம்சந்த், ஆர். கே. நாராயணன் மற்ரும் அகதா கிறிஸ்டி போன்றவர்களின் கதைகளையும் மற்றும் டிங்கிள், அம்புலிமாமா, கோகுலம், சம்பக் போன்ற குழந்தைகள் இதழ்களையும் விரும்பிப் படித்துள்ளார்.

## மேற்கோள்கள்
# முள்ளும் மலரும்

| *முள்ளும் மலரும்* |
| --- |
|  |
| இயக்கம் | மகேந்திரன் |
| கதை | உமாசந்திரன் எழுதிய **முள்ளும் மலரும்** என்ற புத்தகத்தின் அடிப்படை |
| இசை | இளையராஜா |
| நடிப்பு | ரஜினிகாந்த், படாபட் ஜெயலட்சுமி, ஷோபா, சரத்பாபு |
| வெளியீடு | 1978 |
| நீளம் | 143 நிமிடங்கள் |
| நாடு | இந்தியா |
| மொழி | தமிழ் |

**முள்ளும் மலரும்** (*Mullum Malarum*) 1978 ஆம் ஆண்டு வெளிவந்த தமிழ்த் திரைப்படமாகும். மகேந்திரன் திரைக்கதை, வசனம், இயக்கத்தில் வெளிவந்த இத்திரைப்படம் கல்கி இதழில் தொடர் கதையாக உமாசந்திரன் எழுதிய *முள்ளும் மலரும்* நாவலின் கதையை மையமாக வைத்து தயாரிக்கப்பட்டது. 1967 ஆம் ஆண்டு கல்கி இதழின் வெள்ளி விழாப் போட்டியில் முதல் பரிசு பெற்ற நாவல் முள்ளும் மலரும். இப்படத்தில் ரஜினிகாந்த், ஷோபா ஆகியோர் நடித்தனர். முக்கிய வேடத்தில் சரத்பாபு, படாபட் ஜெயலட்சுமி நடித்தனர். இளையராஜா இசையமைத்தார். ஒளிப்பதிவு செய்தவர் பாலுமகேந்திரா.

## நடிகர்கள்

* ரஜினிகாந்த்
* படாபட் ஜெயலட்சுமி
* ஷோபா
* சரத்பாபு

## பாடல்கள்

இப்படத்திற்கு இளையராஜா இசையமைத்தார்.

|  |  |
| --- | --- |
| தமிழ் பாடல்கள் |  |
| # | பாடல் | வரிகள் | பாடகர்(கள்) | நீளம் |  |
| 1. | "செந்தாழம் பூவில் வந்தாடும்"   | கண்ணதாசன் | கே. ஜே. யேசுதாஸ் | 4:35 |
| 2. | "அடி பெண்ணே பொன்னூஞ்சல்"   | பஞ்சு அருணாசலம் | ஜென்சி அந்தோனி | 4:30 |
| 3. | "இராமன் ஆண்டாலும்"   | கங்கை அமரன் | எஸ். பி. பாலசுப்பிரமணியம், எல். ஆர். அஞ்சலி குழுவினர் | 5:44 |
| 4. | "நித்தம் நித்தம் நெல்லுச்சோறு"   | வாலி | வாணி ஜெயராம் | 2:54 |

## விருதுகள்

* 1978 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது

## மேற்கோள்கள்

## வெளி இணைப்புகள்

* சர்வதேச திரைப்படத் தரவுத் தளத்தில்
# ஆலயம் (திரைப்படம்)

| *ஆலயம்* |
| --- |
| திரைப்பட சுவரொட்டி |
| இயக்கம் | திருமலை மகாலிங்கம் |
| தயாரிப்பு | சன்பீம் |
| இசை | டி. கே. ராமமூர்த்தி |
| நடிப்பு | மேஜர் சுந்தரராஜன் நாகேஷ் |
| ஒளிப்பதிவு | ஜி. விட்டல்ராவ் |
| படத்தொகுப்பு | ஏ. பால்துரை சிங்கம் |
| விநியோகம் | ஸ்ரீ வெங்கடேஸ்வரா சினிடோன் |
| வெளியீடு | ஆகத்து 11, 1967 |
| ஓட்டம் | .169 நிமிடங்கள் |
| நீளம் | 3880 மீட்டர் |
| நாடு | இந்தியா |
| மொழி | தமிழ் |

**ஆலயம்**, 1967-ஆம் ஆண்டு வெளிவந்த தமிழ்த் திரைப்படமாகும். "திருமலை மகாலிங்கம்" இயக்கத்தில் வெளிவந்த இத்திரைப்படத்தில் மேஜர் சுந்தரராஜன், வசந்தா, நாகேஷ் மற்றும் பலர் நடித்திருந்தனர்.

இப்படம் பெரும்பாலும் ஓர் அலுவலகத்திற்குள்ளேயே, ஒரே நாளில் நடக்கும் கதையாகும். இது நேர்மை மற்றும் ஒழுக்கம் போன்ற மனித விழுமியங்களை மையமாகக் கொண்டது. இப்படத்திற்கு டி. கே. ராமமூர்த்தி இசையமைத்திருந்தார். இப்படம் 11 ஆகத்து 1967 அன்று வெளியானது. விமர்சன ரீதியாக பாராட்டப்பட்டதுடன், சிறந்த தமிழ்த் திரைப்படத்துக்கான தேசிய விருதையும் வென்றது.

## விருதுகள்

* சிறந்த தமிழ்த் திரைப்படத்துக்கான தேசிய விருது (1967)
* சிறந்த திரைப்படத்துக்கான தமிழக அரசின் திரைப்பட விருது (1967) - இரண்டாவது இடம்

## கதை

ராமலிங்கம் ஒரு நேர்மையான, கொள்கை பிடிப்புள்ள மனிதர், ஒரு நிறுவனத்தில் எழுத்தராக (clerk) பணிபுரிகிறார். அவர் நேர்மையையும் ஒழுக்கத்தையும் தனது வாழ்க்கையின் கோட்பாடுகளாக மதிக்கிறார். ஆனால் அவரது மருமகன் ரகு ஒரு பெரிய பிரச்சனையுடன் அவரிடம் வரும்போது அவரது நேர்மை சோதிக்கப்படுகிறது. ரகு தான் வேலை செய்யும் வங்கியில் பணத்தைத் தவறவிட்டுவிட்டு, அந்த இழப்பை ஈடுகట్ట ராமலிங்களிடம் பணம் கேட்கிறார். குறுகிய காலத்தில் அவ்வளவு பெரிய தொகையைத் திரட்ட முடியாது என்று ராமலிங்கம் தனது இயலாமையை வெளிப்படுத்துகிறார். அந்த நேரத்தில், ஒரு தொழிலதிபர் தனது வேலையை முடித்துக் கொள்ள ராமலிங்களிடம் 5000 ரூபாய் லஞ்சம் கொடுக்க வருகிறார். ராமலிங்கம் கோபத்துடன் அவரை அனுப்பிவிடுகிறார். ரகுவுக்கு உதவுமாறு அவரது மகள் கமலா மற்றும் மனைவி அவருக்கு அழுத்தம் கொடுக்கிறார்கள். அந்த ஒரே நாளில் ராமலிங்கத்தை சித்திரவதை செய்யும் மனப்போராட்டங்களும், அவர் எடுக்கும் இறுதி முடிவும் மீதிக்கதை.

## நடிகர்கள்

* ராமலிங்கமாக மேஜர் சுந்தரராஜன்
* சைமனாக நாகேஷ்
* சி. வசந்தா
* பரமானந்தமாக வி. கே. ராமசாமி
* மனோரமா
* ஏ. கருணாநிதி
* ஏ. வீரப்பன்
* பி. கே. சரஸ்வதி
* டைப்பிஸ்ட் கோபு
* பக்கோடா காதர்
* ராஜாவாக ஸ்ரீகாந்த் [சிறப்புத் தோற்றம்]
* சோ [சிறப்புத் தோற்றம்]

## இசை

இப்படத்திற்கு டி. கே. ராமமூர்த்தி இசையமைக்க, கண்ணதாசன் பாடல்களை எழுதினார்.

| பாடல் | பாடகர்(கள்) |
| --- | --- |
| "கோவில் என்பதும் ஆலயமே" | டி. எம். சௌந்தரராஜன் |
| "பாசம் துடித்ததம்மா" |
| "சிவனைத் தேடி பக்தர்கள் போனார்" |

## விருதுகள்

* சிறந்த தமிழ்த் திரைப்படத்துக்கான தேசிய விருது
* சிறந்த திரைப்படத்துக்கான தமிழக அரசின் திரைப்பட விருது – இரண்டாம் பரிசு

## சான்றுகள்

## உசாத்துணைகள்

* Dhananjayan, G. (2014). *Pride of Tamil Cinema: 1931 to 2013*. Blue Ocean Publishers. ISBN 978-93-84301-05-7. `{{cite book}}`: Invalid `|ref=harv` (help)